246 1774. 



anno praeterito montes aridi et nudi, et gramina herbaeque 

 in planitie marcida languere videbantur; pauci aderant fru- 

 ctus et paucissimae sues ab incolis nobis venum oblatae 

 erant. At nunc omnes colles laete virebant, herbae planis 

 locis luxuriabant, arbores omnis generis fructibus sapidissi- 

 mis erant onustae, plurimae sues nobis ab incolis offereban- 

 tur; ubique nova tuguria et ingentem numerum lintrium re- 

 center structorum conspiciebamus, et signa non dubia opu- 

 lentiae et fertilitatis ubique apparebant, immo et ingentem 

 bellicum apparatum et classem bellicarum navium plusquam 

 ducentarum ex duabus provinciis tantum collectarum cum 

 centum circiter onerariis vidimus. Quum praeterea 20 aliae 

 provinciae sint in hac insula, adeo ut quum omnes fuerint 

 collectae, ad minimum 2000 bellicae et 1000 onerariae na- 

 ves in Imao insulam et rebellem eius principem essent pro- 

 fecturae. 



Heic perstitimus usque ad 15 ,am diem Maii. Interea 

 omnem portui vicinam partem insulae percucurrimus, sum- 

 mos montes perreptavimus, et absconditas confragosasque 

 valles pervestigavimus, variasque collegimus novas plantas, et 

 id imprimis in collibus, ubi et complures in locis planis mari- 

 que vicinis in nova Zeelandia crescentes plantas reperimus. 



Die 16 ,a Maii in Huahainam appulimus portumque 

 Owharre intravimus, verum haec insula nobis nil novi ob- 

 tulit, etsi in altos escendissemus montes et loca uliginosa 

 circa stagna salsa omnia diligenter pervestigavissemus. In 

 iis tamen ipsis locis complures plantas deteximus, quas anno 

 praeterito in Tonga Tabii collegeramus, et alias, quas In- 

 diae orientalis insulae proferunt. 



Die 23 tla Maii iterum vela dedimus ventis, et die 25 ta 

 portum Ohamanneno insulam Oriadeae intravimus. Heic 

 quoque montes, insulas vicinas, loca stagnosa, plana et val- 

 les perreptavimus et quasdam novas plantas, praemium la- 

 boris retulimus. 



